यह आयत उन्हें तथा अन्य मुसलमानों को संबोधित करते हुए कहती है कि तुम लोग जो बद्र के युद्ध में ईश्वरीय सहायता को देख चुके हो कि किस प्रकार से सैनिक एवं अन्य संभावनाएं कम होने के बाद भी ईश्वर ने तुम्हें मज़बूत शत्रु के मुक़ाबले में विजय प्रदान की, तो फिर इस युद्ध में तुम लोग क्यों सुस्ती कर रहे हो? तुम लोग अपने धर्म की रक्षा में क्यों सुदृढ़ नहीं हो? तुम लोग शत्रु से नहीं बल्कि ईश्वर की अवज्ञा से डरो। केवल ईश्वर पर ही भरोसा करो। इस दशा में तुम वास्तव में ईश्वर और उसकी कृपा तथा विभूतियों के कृतज्ञ रहोगे।